कल्भर्टमुनि फेला परेको शवको पहिचान खुल्यो
बाँकेको नरैनापुरमा बिहीबार कल्भर् मुनि फेला परेको बेवारिसे पुरुषको शवको पहिचान खुलेको छ ।
गजेन्द्र गुरुङखजुरा, मंसिर १ गते । बाँकेको नरैनापुरमा बिहीबार कल्भर्टमुनि फेला परेको बेवारिसे पुरुषको शवको पहिचान खुलेको छ ।कल्भर्टमुनि फेला परेको उक्त शव भारतीय नागरिकको रहेको पुष्टि भएको इलाका प्रहरी कार्यालय भगवानपुरका प्रमुख प्रहरी निरीक्षक राजन रायमाझीले जानकारी दिनुभयो । उक्त शव भारतको श्रावस्ती जिल्ला मल्लिपुर थाना भगराका अन्दाजी ५० वर्षीय बिलाख निसादको रहेको उहाँले जानकारी दिनुभयो ।प्रहरी निरीक्षक रायमाझीका अनुसार उनी नरैनापुर –२ बेलचहवास्थित आफ्नो छोरीको घरमा जान्छु भनी कात्तिक २८ गते दिउँसो २ बजेतिर घरबाट हिँडेका थिए तर उनी छोरीको घरमा पुगेनन् एक्कासि बिहीबार दिउँसो उनको शव कल्भर्टमुनि जमेको पानीमा डुबेको अवस्थामा फेला परेको थियो ।उनका आफन्त पनि भारतबाट आइसकेकाले भेरी अस्पतालमा पुगेर शवको पोष्टमार्टम गरिने तयारी गरिएको प्रहरी निरीक्षक रायमाझीले जानकारी दिनुभयो । घटनाका बारेमा अनुसन्धान भइरहेको उहाँले बताउनुभयो ।मृतकको शव नेपालगञ्ज नरैनापुर हुलाकी सडक खण्डमा पर्ने नरैनापुर गाउँपालिका –३ गेगलीनजिक रहेको कल्भर्टको मुनि जमेको पानीमा डुबेको अवस्थामा बिहीबार दिउँसो फेला परेको थियो ।